open-index/open-wikipedia-markdown huggingface dataset:
Fylkesvei 611

**Fylkesvei 611** går mellom Kvalvik i Kinn og Naustdal i Sunnfjord.

Før 1. januar 2010 var veien riksvei, etter at regionsreformen trådte i kraft har den status som fylkesvei.

2019 ble veien forlenget fra Stavang til Kvalvik med den tidligere fylkesvei 542 (Sogn og Fjordane).

## Kommuner og knutepunkter
###### 

 

## Referanser




## Eksterne lenker
* Vegvesenets vegkart 
*
Tupí-guaraní-språk

**Tupí-guaraní-språk** er den største undergruppa av tupianske språk, som snakkes av urbefolkningsgrupper i Sør-Amerika. *[[Ethnologue]]* definerer 53 levende språk i elleve undergrupper, blant disse guaraní, som er offisielt språk og majoritetsspråk i Paraguay. Et annet av språkene er ka'apor, som tales av ka'apor-folket i delstaten Maranhão i Brasil.

Ord som ananas, jaguar, tapioka, jakaranda, anhinga, carioca, og capoeira har tupí-guaranísk opphav.

## Referanser
Bury

**Bury** er en by i den nordlige delen av Stor-Manchester i England, mellom Rochdale og Bolton. Den ligger rett vest for motorveien M66, og er administrasjonssenter og største by i Bury-distriktet. Den ligger ved elven Irwell, 8,9&nbsp;km øst for Bolton, 9,5&nbsp;km vest-sørvest for Rochdale, og 12,7&nbsp;km nord-nordvest for Manchester. Bury hadde i henhold til folketellingen i 2011 en befolkning på 77 211 innbyggere, mens dens bykommune har en befolkning på 185 422 innbyggere i 2011.

Historisk var Bury en del av Lancashire. Byen nevnes første gang som et sogn i 962. Det ligger flere romerske ruiner der, så bosetningen går betraktelig lenger tilbake. Fram til den industrielle revolusjon forble den en liten by, men så betydde nærheten til Manchester og den gode tilgangen på hurtig rennende vann at man kunne bygge fabrikker drevet med vannkraft i området. Hovedproduktet var framstilling av tekstiler fra bomull, som ble skipet ut via Manchester.

Bury er kjent for sitt friluftsmarked og lokale tradisjonsrike matrett svart pudding. Manchester Metrolink har endestasjon i byen. Byens meste kjent bysbarn er Robert Peel, sønn av en rik tekstilfrabrikant fra Bury, og selv født i Bury. Han ble britisk statsminister og grunnla det britiske politi og det konservative partiet. En statue av Peel står utenfor Burys sognekirke og et fallisk tårn i mursten, Peel Monument, står på Holcombe Hill med utsyn over Ramsbottom.

## Idrett
Fotballklubben Bury FC holder til i byen, og spiller sine hjemmekamper på Gigg Lane.

## Vennskapsbyer
Bury har følgende vennskapsbyer:

*  Angoulême, Frankrike
*  Tulle, Frankrike (opprinnelig vennskapsby med Prestwich)
*  Schorndorf, Tyskland
*  Woodbury, New Jersey, USA
*  Datong, Kina
## Referanser


## Litteratur
* Farrer, William; Brownbill, John, red. (1911): «Townships: Bury» i: ''A History of the County of Lancaster: Volume 5'' . Victoria County History. Constable, ISBN 0-7129-1055-7. s. 128–133.
* Lord, John (1903): ''Bygone Bury''. Rochdale: James Clegg, Aldine Press.

## Eksterne lenker
* 

* Bury Metropolitan Borough Council
* Bury Districts
Bury (distrikt)

**Bury** er et administrativt distrikt i Stor-Manchester, England. Det har status som *metropolitan borough*, og er dermed *de facto* en enhetlig myndighet. Administrasjonssenteret er den største byen i distriktet, Bury, som det også har navn etter. 

Det ble opprettet 1. april 1974, da Bury ble slått sammen med Prestwich, Radcliffe, Tottington, Whitefield og deler av Ramsbottom. Distriktet dekker et areal på 99,48 km² og hadde 185&nbsp;060 innbyggere i 2011.

## Steder i distriktet

*Bury
*Prestwich
*Radcliffe
*Ramsbottom
*Tottington
*Whitefield

## Referanser


## Eksterne lenker
*
Talamus

**Talamus** eller **thalamus** er en subkortikalt beliggende struktur i hjernen. Strukturen ligger i diencephalon i bakre (posterior) del av forhjernen og består av ca. 22 kjerner. Talamus er involvert i bearbeiding av sanseinntrykk og styrer sensorisk integrering (syn og hørsel – NB! Ikke luktesans). Mottar for eksempel synsinntrykk (corpus geniculatum laterale) og auditive inntrykk (corpus geniculatum mediale). Projiserer fibre til cortex cerebri.
Monolever

**Monolever** er en betegnelse på et asymmetrisk oppheng av hjul på motorsykkel, scooter og moped. Normalt er hjul på to-hjulinger festet i to punkt på et gaffelformet oppheng. På kjøretøy med monolever har gaffelen bare én arm, og hjulet er skrudd fast med hjulmuttere som på en bil. Dette forekommer oftest på bakhjulsoppheng, men er kjent også som forhjulsoppheng.
Ashton-in-Makerfield

**Ashton-in-Makerfield** (tidligere **Ashton-in-the-Willows**) er en liten by i Stor-Manchester i nordvestlige England. Den tilhørte tidligere Lancashire. Den ligger 6,8&nbsp;km sør for Wigan, 11,3&nbsp;km nord-nordvest for Warrington, 24,3&nbsp;km øst-nordøst for Liverpool, og 26&nbsp;km vest for byen Manchester. I henhold til folketellingen i 2001 hadde den en befolkning på 28 505 innbyggere, noe som økte lite til 28 762 ved folketellingen i 2011.

Historisk har byen vært en del av Lancashire og var i middelalderen et bydistrikt i sognet Newton-in-Makerfield (som Newton-le-Willows en tid var kjent). Med naboen Haydock var Ashton-in-Makerfield et anneks, men de to ble delt i 1845. Stedet har lenge vært et senter for framstilling låser og hengsler, men også et kullgruvefelt da Lancashire Coalfield ligger rett ved. I St. Oswalds kirke er relikvie ved hånden til Edmund Arrowsmith (1585–1628), en jesuittprest som ble henrettet i 1628, bevart.

## Referanser


## Eksterne lenker
* 
*  Ashton-in-Makerfield , samfunnsinformasjon
* Historien om kullgruvedriften i Ashton-in-Makerfield
Kardang

**Kardang** eller **kardangaksel** er en betegnelse som har sitt opphav i at det i hver ende av mellomakselen på biler og motorsykler er et universalledd, eller *kardansk ledd,* oppkalt etter den som regnes som oppfinneren, Girolamo Cardano (1501&ndash;1576). 

* Ordet *kardang* eller *kardangaksel* brukes om mellomakselen mellom girkasse og bakaksel i en bakhjulsdreven bil, eller mellomakselen mellom motor og bakhjul på en motorsykkel. BMW og Moto Guzzi er eksempler på motorsykler med mellomaksel i stedet for det mer vanlige, kjede- eller beltedrift.

* Når en ser en lastebil bakfra, ser en midt på bakakselen en stor rund «klokke» – differensialklokka. Denne blir av enkelte feilaktig omtalt som «kardangen».

## Kilder
*
Edmund Arrowsmith

**Edmund Arrowsmith** (født **Brian Arrowsmith** 1585, henrettet 28. august 1628) var en jesuittprest som virket i England etter reformasjonen. Han ble avslørt og henrettet, og regnes som helgen i Den katolske kirke.

## Liv og virke
### Bakgrunn
Han ble født i Haydock i Lancashire (nå i Stor-Manchester). Foreldrene var Margaret Gerard og Robert Arrowsmith. Faren var selveiende bonde. Begge foreldrene hadde vært fengslet fordi de var *[[recusant]]er*, det vil si katolikker som nektet å gå til anglikanske gudstjenester. 

Da han ble fermet tok han navnet Edmund, som han siden fortsatte å bruke. Han fikk sin utdannelse først av en eldre prest, og fra 1605 på det engelske kollegiet i Douai i Flandern.

### Prest
I 1612 ble han presteviet, og året etter reiste han hjem til Lancashire. Han ble kjent som en fryktløs prest som trosset forbudet mot katolsk religionsutøvelse.

I 1622 ble han arrestert og forhørt av biskopen av Chester. Han ble så løslatt, noe som antagelig skyldes at kong Jakob I forsøkte å få sin sønn gift med en spansk prinsesse, noe som kunne bli vanskelig dersom han forfulgte katolikker. 

En tid senere sluttet han seg til jesuittene i deres novisiat i Clerkenwell, London. I 1628 refset han en mann, bare kjent som Holden i kildene, som levde i et i katolsk forstand incestuøst ekteskap. Holden angav ham til myndighetene, og han ble igjen arrestert. Denne gang ble han tiltalt for å være seminarprest utdannet i utlandet for tjeneste i England, noe som var regnet som høyforræderi og dermed belagt med dødsstraff. Han ble funnet skyldig og dømt til døden. Han ble så lagt i lenker i to dager, og man fristet ham med løslatelse dersom han frasa seg sin katolske tro. John Southworth, som satt fengslet sammen med ham, hørte hans siste skriftemål. 

28. august 1628 ble han henrettet ved hengning, trekking og kvartering i Lancaster. Hans siste ord skal ha vært «Bone Jesu», «gode Jesus» på latin. Det er bevart et samtidig portrett av ham, og i St. Oswalds kirke i Ashton-in-Makerfield nær Wigan er den ene hånden hans bevart. Det finnes historier om mirakuløse helbredelser i forbindelse med dette relikviet. 

Pave Pius XI saligkåret ham i 1929, og pave Paul VI helligkåret ham som en av De førti martyrer fra England og Wales den 25. oktober 1970. Han hadde tidligere minnedag på dødsdagen, men den feires nå sammen med de andre martyrene den 25. oktober. 

## Litteratur
* Joseph Spillmann: *Geschichte der Katholikenverfolgung in England von 1535 bis 1681*, Band 4, S. 212–223, Herder Verlag, Freiburg, 1905
Kletten (Naustdal)

**Kletten** er et fjell i  Sunnfjord kommune i Vestland. Det dominerer østsiden av tettstedet Naustdal. Utsiktspunktet mot vest ligger 269 meter over havet, mens platået lenger bak stiger til litt over 280 meter. Fjellet går rett opp til toppen fra havnivå ved munningen av elva Nausta.

## Referanser
Antioquia

**Antioquia** er et departement nordvest i Colombia som grenser til nabodepartementene Córdoba, Sucre, Bolívar, Santander, Boyacá, Caldas, Risaralda og Chocó. I nord ligger Atlanterhavet. 

Antioqia er en av 32 delstater i Colombia. Antioqia er den nest største delstaten med 5&nbsp;682&nbsp;000 innbyggere fordelt på 124 kommuner med 10 større bysentere.

Departementshovedstaden Medellín ble stiftet 2. mars 1616 av Fransico de Herrera. Medellin er lokalisert i Aburradalen omkring elven rio Medellin. I 2005 hadde byen 2,2 mill. innbyggere og vel 3,3 mill. innbyggere med forsteder. Medellin er en av Colombias største kulturelle sentra, med blomsterfestival i august, «Feria las flores», og tyrefektningsfestival i januar, «Feria Taurino».

Medellin har et industrisentrum med en del elektro- og tekstilindustri. Den årlige tekstilmessen Colombiatex arrangeres i Medellin.

Medellin har 2 flyplasser som eneste by i Colombia. Medellin har også bygd ut t-bane (Metro) som dekker forstedene lenger nord og sør i Aburradalen. Denne er koblet med en hengebane opp en av de bratte fjellsidene (Metrocable).

Viktige naturressurser er olje og kull samt jern, bauxitt, bly, platina, sølv og gull. Innenfor jordbruk dyrkes det mye kaffe og bananer. 

Nasjonalparken Las Orquídeas er en stor attraksjon i departementet.

## Referanser


## Eksterne lenker
*
Castro (Lazio)

**Castro** (ødelagt 1649) var en gammel by på vestsiden av Bolsenasjøen i Lazio i Italia, akkurat på grensen til Toscana. 

Den gikk antagelig tilbake til latinernes tid.  
## Hertugdømmet Castro

Hertugdømmet *Castro* hadde sitt sete her fra 1537 til 1649 da byen ble ramponert av paven.  I denne tiden var det seks hertuger av Castro fra familien Farnese.  Hertugdømmet strakte seg fra Det tyrrenske hav i vest til Bolsenasjøen i øst, avgrenset av elven Fiora i nord og elven Marta i sør.

Byen var omkjempet av pavene på den ene side (pave Urban VIII og  pave Innocens X) og de farnesinske hertugene av Parma på den annen (Odoardo Farnese og så hans sønn Ranuccio II Farnese).  Byen kom dårlig fra "Castro-krigene"; på ordre av pave Innocens X ble den til slutt jevnet med jorden den 2. september 1649. Den ble aldri gjenoppbygd.

Bispesetet ble etter dette flyttet til Acquapendente. Det hadde ligget her siden omkring år 600, først med navnet **Bisentium**, og fra 680 som **Castrum in Tuscia**.
## Eksterne lenker
*  ''The Cities and Cemeteries of Etruria'', Chapter XXIV – Forfatteren George Dennis beskriver ruinene etter Castro i denne boken fra 1848.
* "Farnese and its history" – en kort historikk, og beskrivelse av hvordan stedet fremstår i dag.
Steadicam

**Steadicam** er en innretning for stabilisering av kamera under film- og TV-produksjoner. Innretningen hindrer kameraoperatørens ujevne bevegelser i å påvirke bildet. Ved å sette kameraet i en steadicam-rigg som fotografen har spent fast på kroppen, kan fotografen for eksempel løpe opp en trapp, og kameraet vil få en glidende bevegelse opp trappa. Den som styrer en steadicam kalles en steadicam-operatør. 

## Historie
Steadicamet ble oppfunnet tidlig på 1970-tallet av oppfinner og kameramann Garrett Brown, som originalt kalte oppfinnelsen «the Brown Stabilizer». Etter å ha lagd den første fungerende prototypen filmet Brown en timinutter lang demo som viste de revolusjonære bevegelsene denne nye innretningen kunne produsere. 

Demoen ble sett av en rekke regissører, inkludert Stanley Kubrick og John G. Avildsen. Avildsen regisserte *[[Rocky]]* i 1976, en av de første filmene som viste steadicamopptak. Steadicam ble først brukt i den biografiske *Bound for Glory*, mens Kubrick brukte Brown Stabilizer i sin 1980-film *[[Ondskapens hotell]]*.

Selv om han ikke var den første til å bruke den i en større film så var Kubricks bruk av steadicam i *[[Ondskapens hotell]]* ansett som det første gjennombruddet for steadicam-teknologien. De lange, jevne sporingsopptakene som ble tatt opp igjennom Overlook-hotellet i filmen hadde stor påvirkning på andre filmmakere. Både Steven Spielberg og Martin Scorsese har spesielt lagt merke til de lave følgeopptakene som Kubrick gjorde av gutten Danny når han syklet på sin trehjuling gjennom lobbyen på Overlook-hotell. Siden steadicamet kunne posisjonere kameraet så nær bakken at det ville være umulig å ta opp med noen form for dolly-kamera.

Cinema Products Corporation fikk de eksklusive rettighetene til oppfinnelsen og den ble senere markedsført som steadicam. I oktober 2000 ble Steadicam® et varemerke av kameraprodusenten Tiffen.

## Steadicam-modeller
*Steadicam EFP 
*Steadicam 3a
*Steadicam SK2
*Steadicam Master Broadcast
*Steadicam Master Film
*Steadicam Clipper 312/324
*Steadicam Ultra/Ultra 2/2C
*Steadicam Archer/Archer 2/2S/2SE
*Steadicam Pilot
*Steadicam Flyer/Flyer LE 
*Steadicam Merlin (for mindre videokameraer)
*Steadicam jr. (for mindre videokameraer)
*Steadicam Smoothee (for iPhone)
*Steadicam Tango
*Steadicam Zephyr
*Steadicam Scout
*Steadicam Phantom

## Eksterne lenker

* Steadicam
* eemov stabilizers 
* http://www.mk-v.com MK-V 
* http://www.glidecam.com Glidecam
* http://www.movcam.com  Movcam
Metronome Spartacus

**Metronome Spartacus AS** var et norsk TV-produksjonsselskap som produserte *[[Hotel Cæsar]]* for TV 2.

Selskapet ble etablert i 1998 av Metronome Film & Television, som da eides av Schibsted og det nederlandske Endemol. Det fikk samme år en femårskontrakt om produksjon av *Hotel Cæsar* med i alt 900 episoder. Kontraktsverdien var cirka 350 millioner kroner, noe som gjorde Metronome til et av Norges største produksjonsselskaper. 

Selskapet holdt til i Sandakerveien 24C på Myrens Verksted i Oslo. Det var også her brorparten av serien ble spilt inn.

## Referanser
Nausta

**Nausta** er en elv som renner gjennom Naustdal kommune i Sogn og Fjordane. Den har utspring fra et lite tjern på Trollebottsegga og renner i vestlig retning til den munner ut i Førdefjorden i Naustdal sentrum, under Kletten.

Nausta er en av Norges beste smålakselver.

Vassdraget ble i 2005 vernet mot kraftutbygging gjennom Supplering av Verneplan for vassdrag.

## Referanser
Osimo

**Osimo** er en småby og en kommune i provinsen Ancona i det nordlige Italia, med 34 714 innbyggere (2013).

Byen ble katolsk bispesete på 600-tallet (sammenslått med erkebispedømmet Ancona i 1983). Den inngikk i de såkalte pippinske skjenkelser til pavene i 756, og ble således en del av Kirkestaten.

## Referanser


## Eksterne lenker
*
Adam Bolder

**Adam Bolder** (født 25. oktober 1980 i Hull, East Riding of Yorkshire, England) er en engelsk fotballspiller som har spilt for tre engelske klubber. Han spiller nå for Queens Park Rangers i Football League Championship.

## Biografi
Adam Bolder skrev sin første profesjonelle kontrakt med Hull City i august 1998. Hans første ligakamp for Hull var mot Hartlepool United den 23. januar 1999. Bolder spilte nesten tre sesonger i Hull City før han den 27. mars 2000 gikk til Derby County. Hans første kamp for Derby var den 5. mai 2001 på Old Trafford mot Manchester United, og 14 dager senere fikk han sin hjemmedebut for *the Rams* da klubben spilte 1-1 mot Ipswich. 

I 2001/02-sesongen spilte Adam Bolder 11 kamper i Premier League og en cupkamp, før han i sesongen etter etablerte seg som førstelagspiller for klubben fra Derbyshire med 45 ligakamper i Football League Championship. I denne sesongen laget han også sine første mål for Derby, og det skjedde den 17. august 2002 i en kamp mot Grimsby Town. Derby vant kampen 2-1, og Bolder laget begge Derbys mål.

Den neste sesongen ble det 24 ligakamper og 1 mål før han i 2004/05-sesongen noterte seg for 36 ligakamper og 2 play-off kamper til Premier League. I 2005/06 spilte han 35 ligakamper, og ved sesongslutt kåret en jury han til *Årets spiller* i Derby County.

Etter at Billy Davies ble ansatt som ny manager i Derby sommeren 2006 fikk Bolder mindre tillit, og etter å ha spilt 13 ligakamper i første del av 2006/07-sesongen for *the Rams* valgte han å skrive under for Queens Park Rangers den 27. januar 2007. Han debuterte for Rangers 30. januar 2007 i en ligakamp mot Barnsley.

## Karriere som spiller

## Meritter
* Årets spiller i Derby County i 2005/06-sesongen.

## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2006-07* (side 469).  Headline Book Publishing, London. ISBN 0-7553-1526-X

## Eksterne lenker
*
FNs konvensjon om barnets rettigheter

**FNs konvensjon om barnets rettigheter**, ofte nevnt som **Barnekonvensjonen**, er en traktat om menneskerettigheter som omhandler sivile, politiske, økonomiske, sosiale og kulturelle rettigheter for barn. 

Konvensjonen definerer et barn som et (født) menneske under 18 år, så fremt ikke en annen grense for voksen alder er anerkjent av landets lover. Traktaten ble vedtatt av FNs generalforsamling den 20. november 1989 og trådte i kraft 2. september 1990. Det er UNICEF, FNs barnefond, som forvalter konvensjonen på vegne av FN. Konvensjonen er ratifisert av 193 land, herav alle FNs medlemsland med unntak av USA.

To valgfrie tilleggsprotokoller ble vedtatt den 25. mai 2000. Den første valgfrie protokollen begrenser barns deltagelse i væpnede konflikter. Den andre protokollen forbyr salg av barn, barneprostitusjon og barnepornografi. Begge protokollene er ratifisert av mer enn 120 stater.

## Norsk gjennomføring

Norge undertegnet konvensjonen i 26. januar 1990 og ratifiserte den 16. nov. 1990. Norge tok ved ratifiksjonen ett forbehold: Artikkel 40 paragraf 2 b V angående begrensninger i adgangen til å anke i straffesaker. Dette forbeholdet ble trukket tilbake i 1995 i forbindelse med to-instansreformen. I tillegg var det i proposisjonen til Stortinget et forslag om ett forbehold til, angående frihetsberøvelse av barn. Dette forbeholdet ble frafalt under behandlingen i Stortinget.

Norge deponerte ratfikasjonsdokumentet 8. januar 1991. I samsvar med artikkel 49 nr. 2 trådte konvensjonen i kraft for Norge en måned senere.

Konvensjonen, såvel som begge tilleggsprotokollene, ble i 2003 inkorporert i menneskerettsloven.

## Litteratur
* Redd Barna: *Barnekonvensjonen. Rettigheter for barn i Norge*, (TANO, 1993) ISBN 82-518-3126-1 (digital utgave)
* Njål Høstmælingen, Elin Saga Kjørholt og Kirsten Sandberg (red.) *Barnekonvensjonen* 2. utgave 2012 ISBN 9788215018584

## Referanser


## Eksterne lenker
* Barneombudet Barnekonvensjonen med forklaringer
* UNICEF Norges sider om Barnekonvensjonen
* Oversikt over hvilke land som har skrevet under barnekonvensjonen på Globalis
Mannheller

**Mannheller** er ei fergekai i Sogndal kommune i Sogn og Fjordane. Ved kaia starter Amlatunnelens delte løp. Fergekaia ligger langs riksvei 5 og tar i mot trafikk som skal til og fra Fodnes. Mannheller fergekai ligger i det som tidligere var en øde strand.

Mannheller fergekai ble i 1997 tildelt Vakre vegers pris av Vegdirektoratet for god tilpasning til stedets natur. Prosjektet er designet av landskapsarkitektfirmaet Bjørbekk & Lindheim AS i samarbeid med Norconsult AS og med kunstneriske bidrag av Marianne Heske – silketrykk på plater i den gigantiske ventehallen for biler som er sprengt inn i fjellet. Prosjektets utfordring var den store rasfaren på stedet.

## Referanser
RGB

**RGB** (*rødt*, *grønt*, *blått*) er en fargemodell som brukes ved additiv fargeblanding, dvs. farger som oppstår som resultat av utsendt lys med ulike bølgelengder. Modellen benytter én tonerekke (kanal) for hver av de tre primærfargene rødt, grønt og blått.

Modellen i seg selv definerer ikke primærfargene eksakt, og enhver farge som oppstår som et blandingsforhold av de tre vil dermed heller ikke være eksakt definert, men relative.

## Se også
* CMYK
* Forløpning

## Referanser
Betacam

**Betacam** er en serie med videobåndprodukter utviklet av Sony fra 1982 og utover for proffmarkedet. Båndene er en halv tomme brede. I dagligtale brukes «betacam» for å referere til kamera, bånd, og videospiller som støtter formatet så vel som formatet selv.

Kassettene til alle Betacam-utgaver, fra (vanlig) Betacam til Digital Betacam har de samme fysiske dimensjonene, slik at tapebiblioteker og lagringsløsninger ikke trenger å skiftes ut når man skifter format. 

Kassettene kommer i størrelsene S og L. Kameraer kan kun bruke S-kassetter mens de aller fleste videobåndopptakere kan bruke begge typer. Fargene på kassettene og omslaget er forskjellig for kasset-typene. Det finnes også en mekanisk nøkkel som forteller videobåndopptakerne hvilken type kassett som brukes.

Formatet tok over for 3/4-tommerformatet U-Matic som Sony hadde introdusert i 1971. I tillegg til bedre bildekvalitet, førte løsningen med integrert kamera og opptaker i en enhet til at formatet ble raskt tatt i bruk av nyhetsformidlere.

Selv om Betacam fremdeles er populært i felten og for arkivering, har diskbaserte produkter, som Multi Access Video Disk Recorder, ført til at det har blitt faset ut i studiomiljøer.

## Digital Betacam
**Digital Betacam**, ofte kalt **Digibeta**, er digitalutgaven av Betacam. Digital Betacam gir veldig god bildekvalitet - video komprimeres 3:1 (4:2:2 DCT-90 mbit kompresjon), mye mindre enn DV som opererer med 5:1 kompresjon.(4:2:0 DCT 25mbit kompresjon)
Svarthumle

**Svarthumle** (også kalt **Svarthumla**) er et område i Flora. Området er preget av jordbruk. Vestenden av Naustdalstunnelen ligger på Svarthumle.

## Knutepunkter

*Gamle Riksvei 5 over Ramsdalsheia. (Tunnelen på toppen var sperret med en stein fram til 2006, men er nå åpen) 
*Riksvei 5 gjennom Naustdalstunnelen.
Naustdalstunnelen

**Naustdalstunnelen** er en 5970 meter lang tunnel på riksvei 5 i Sunnfjord og Kinn kommuner i Vestland. Tunnelen går mellom Jonstad i Naustdal og Svarthumle i Flora, og erstattet den gamle veien over snøtunge Ramsdalsheia. Byggingen startet 7. juni 1993 på Svarthumle-sida, og tunnelen ble åpnet 18. august 1995. Tunnelen var finansiert med en bom på Svarthumle, eid av Sunnfjordtunnelen AS. Bomstasjonen ble stengt 20. mars 2010 etter den hadde samlet inn 250 millioner kroner.

Naustdalstunnelen er stengt for syklister og fotgjengere.

Den gamle veien over Ramsdalsheia ble åpnet for trafikk i 1945 (offisielt åpnet først i 1952). Etter at Naustdalstunnelen ble åpnet, ble Ramsdalsheitunnelen (230 m) på gamleveien stengt. Gamleveien (i dag kommunal vei) og tunnelen ble senere opprustet, og gjenåpnet for sommertrafikk i august 2006.

## Se også
*Storebru
*Veitunneler i Norge

## Referanser


## Litteratur
*Kristin Ese: *På god veg – Veghistorie i Sogn og Fjordane*. Selja Forlag, Førde 2007. ISBN 978-82-91722-70-2, s. 243, 249 og 255

## Eksterne lenker
* Sogn og Fjordane fylkesarkiv: Naustdalstunnelen
Ramsdalsheia

**Ramsdalsheia** er et fjellrygg i Sunnfjord og Kinn kommuner i Vestland. Den ligger mellom fjellet Alnakken (885 moh.] i nord og Ramsdalsnipa (766 moh.) i sør, og danner skillet mellom Naustdalen i øst og Ramsdal i vest. Salpunktet ligger cirka 525 meter over havet.

Riksvei 5 gikk tidligere over Ramsdalsheia, men ble i 1995 erstattet av Naustdalstunnelen.

## Referanser
Sunnfjordtunnelen

**Sunnfjordtunnelen AS** er et aksjeselskap som står for driften av Naustdalstunnelen på Rv5. Selskapet hadde èn bomstasjon, plassert på Kinn-siden av tunnelen. Innkrevingen ved stasjonen finansierte deler av kostnadene ved bygging av tunnelen. Den hadde ikke system for registrering av AutoPASS-brikke.

Tunnelen ble etter hvert nedbetalt, og 20. mars 2010 klokken 12:00 opphørte bompengeinnkrevingen. Bomstasjonen hadde da krevd inn 250 millioner kroner over 14 år, åtte måneder og fem dager. 6,3 millioner biler hadde passert bomstasjonen i løpet av denne perioden. Ikke benyttede billetter kunne så leveres i bomstasjonen frem til 30. mars, og ved Fjord1 sitt kontor i Florø. Disse ble da refundert.

## Referanser
Autocue

**Autocue**, eller **teleprompter**, er et hjelpemiddel som gjør det mulig for nyhetsopplesere å se rett inn i kameraet mens de leser teksten. En maskin viser teksten i et slags speil som er montert foran kameralinsen. Når det svarte dekslet er montert, trenger man ikke speil, men bare en glassplate for å vise teksten. Når nyhetsoppleseren ikke trenger å se ned på huskelapper, virker det som om han har memorert det han skal si og snakker spontant. 

## Historie

Den første formen for autocue var simpelthen ruller med tekst som ble plassert nær kamera og så rullet fram etter hvert som oppleseren leste teksten. Han slapp nå å se på «cue cards» som ble holdt opp til side for kamera og som gjorde at han ikke så i kamera når han skulle følge med på kortene.

Det første systemet for autocue ble laget i 1950-årene av skuespilleren Fred Barton jr. som en hjelp til TV-skuespillere som hadde problemer med å memorere store mengder tekst på kort tid. Det første PC-baserte systemet kom i 1982 for Atari 800 Personal Computer og er fremdeles i drift. Lucie Ball brukte et slikt system når hun leste annonser på TV.

## Moderne bruk

Etter hvert har systemet blitt utviklet slik at det nå brukes i en rekke sammenhenger. For eksempel kan systemet brukes av talere, uten kamera. Mange sangere bruker også systemet for å være sikre på å huske teksten til sangene. Kjente sangere som har brukt autocue inkluderer Frank Sinatra, Bruce Springsteen og Elton John. De har gjerne autocue kamuflert som en monitor på scenen.

Det finnes også systemer som kan brukes i private sammenhenger i forbindelse med amatørfilmopptak.

## Eksterne lenker
* AutoCue Group Ltd
* Plasti-Prompter – En billig gjør-det-selv autocue for webcams laget av Max Rottersman
* En enkel home-made teleprompter.  (creativepro.com)
Alti Førde

**Alti Førde** er et kjøpesenter som ligger midt i Førde sentrum. Med over 45 butikker er dette det største kjøpesenteret mellom Bergen og Ålesund. Senteret har blant annet apotek, Vinmonopolet, dagligvare, treningssenter og flere serveringsplasser. De har ca. 500 gratis parkeringsplasser, og rutebilstasjonen er like ved. 

Senteret er forvaltet av Alti Forvaltning AS og eies av Handelshuset AS. 

Alti Førde ble opprinnelig bygd som et slaktehus på 1960-tallet. På 1980-tallet flyttet slakteriet til nye lokaler på Reset og private investorer kjøpte bygget og bygde det om til et moderne kjøpesenter, som åpnet i 1987. Dette het da Handelshuset og var det andre kjøpesenteret i Sogn og Fjordane, etter Pyramiden senter i Gaupne som åpnet i 1985. Kjøpesenteret har vært gjennom mange ombygginger siden da. Den største utbyggingen åpnet i 2005; da ble det bygd en gangbro – en «skywalk» – som binder de to byggene i senteret sammen. Kjøpesenteret hadde navnet Handelshuset frem til 2016, da de ble AMFI Førde. 19. september 2019 endret senteret navn til Alti Førde, og ble en del av kjøpesenterkjeden Alti.

## Eksterne lenker
* 
*
Fanta

**Fanta** er en kullsyreholdig drikk utviklet av *[[The Coca-Cola Company]]s* avdeling i Nazi-Tyskland, etter at utbruddet av andre verdenskrig stanset tilgangen til Coca-Cola-sirup. Navnet stammer fra det tyske ordet for «fantasi» (*Fantasie* eller *Phantasie*). 

Denne erstatningen for Coca-Cola ble fremstilt av eplefibre fra siderpresser og myse fra osteproduksjon. *The Coca-Cola Company* hadde vært til stede i Tyskland siden 1929, og i 1933 overtok den tyskfødte Max Keith ledelsen av selskapets tyske avlegger, Coca-Cola GmbH. *The Coca-Cola Company* hadde tross alt vært blant sponsorene som bidro til OL i Berlin 1936, der bannere med Coca-Colas logo blafret side om side med hakekorset. Max Keith benyttet selskapets tiårsjubileum til å arrangere en masse-*[[Sieg Heil]]* til ære for Hitlers femtiårsdag i 1939, i anledning «vår dypeste beundring for vår *[[Führer]]*». Mens krigen raste, satt tidligere straffedømte, kinesere og andre arbeidere i Berlins utkanter og fylte flasker med Fanta. 

Avhengig av hvilke varer som var tilgjengelige fra Italia, ble drikken tilsatt druer, sitroner eller appelsiner. Hver eneste av Max Keiths fabrikker ble truffet av bomber i løpet av krigen, mens hans hovedkvarter i Essen ble fullstendig jevnet med jorden. Likevel fant amerikanske styrker ham i gang med å produsere Fanta i en delvis rasert fabrikk i mai 1945.

Etter krigen ble Fanta kjøpt opp av moderselskapet, som kjøpte rettighetene til navnet i 1960. Fanta selges i dag i mer enn 180 land og i varierende smaker. Den er mer populær i Europa og Sør-Amerika enn i Nord-Amerika.

Fanta med appelsinsmak inneholder 4,5 % råsaft fra appelsin.

## Noen av de ulike Fanta-drikkene
### Sukkerholdige varianter
* Fanta Orange
*Fanta Pineapple
* Fanta Funky Orange
* Fanta Lemon (gjeninnført i Norge, september 2009)
* Fanta Green Apple
* Fanta Tropical Citrus 
* Fanta Exotic Thrill (kjent som Fanta Exotic)
* Fanta Shokata
* Fanta Mango
* Fanta Apple Pear 
* Fanta World (flere varianter)
* Fanta B'Good Citrus
* Fanta B'Good Red
* Fanta fantasy lemon
* Fanta Blueberry (finnes i Asia)
* Fanta Grape
* Fanta Mandarin

### Sukkerfrie varianter
* Fanta Orange 
* Fanta Exotic
* Fanta Pink Grapefruit
* Fanta Blood Orange
* Fanta Solbær
* Fanta Strawberry & Kiwi
* Fanta Tropical Citrus
* Fanta Wildberry
* Fanta Shokata 
* Fanta Lemon 
* What the Fanta? (flere varianter)
* Fanta Grape
* Fanta Raspberry

## Næringsinnhold

## Referanser


## Eksterne lenker
*
Liste over stortingsrepresentanter 1954–1957

**Liste over stortingsrepresentanter 1954–1957** omfatter alle som ble valgt til stortingsrepresentanter for perioden 1954 til 1957 og deres fast møtende vararepresentanter.

Stortingsvalget 1953, som ble avholdt 12. oktober, førte til at de 150 representantplassene ble fordelt med 77 til Arbeiderpartiet, 27 til Høyre, 15 til Venstre, 14 til Bondepartiet, 14 til Kristelig Folkeparti og 3 til Norges Kommunistiske Parti. Av de 150 representantene var 40 nye på Stortinget. Det nye stortinget trådte sammen 11. januar 1954.

Etter valget fortsatte Oscar Torps regjering (Ap), som hadde tiltrådt i 1951. Den ble avløst av Einar Gerhardsens tredje regjering (Ap) 22. januar 1955. 

Oscar Torp og Einar Gerhardsen (Ap) vekslet roller som statsminister og stortingspresident i løpet av perioden.

I henhold til valgordningen i Norge blir stortingsmandatene i hvert fylke/valgdistrikt tildelt etter stemmetallet, med et *første mandat*, *andre mandat*, osv. I oversikten nedenfor er representantene i hvert fylke listet opp i denne rekkefølgen.

I 1952 ble «bondeparagrafen» opphevet og det valgtekniske skillet mellom by og land ble avskaffet. Stortingsvalget i 1953 var det første med fylkene som valgdistrikter der byer og landdistrikter valgte representanter sammen. Samtidig ble St. Laguës modifiserte oppgjørsmetode med delingstall på 1,4 innført.

## Presidentskapet
Stortingets presidentskap endret sammensetning etter regjeringsskiftet 22. januar 1955:

*Stortingets president: Einar Gerhardsen (Ap) til januar 1955; deretter Oscar Torp (Ap)
*Lagtingets president: Bent Røiseland (V) 
*Odelstingets president: C.J. Hambro (H)
*Stortingets visepresident: Johan Wiik (Ap) til 11. januar 1957, deretter Nils Langhelle (Ap)
*Lagtingets visepresident: Martin Smeby (Ap)
*Odelstingets visepresident: Peder Jacobsen (Ap) 
## Stortingskomiteenes ledere
* Stortingets administrasjonskomité: Erling Johannes Norvik 
* Stortingets finanskomité: Trond Hegna
* Stortingets justiskomité: Lars Ramndal
* Kirke- og undervisningskomitéen: Herman Smitt Ingebretsen
* Kommunalkomitéen: Kristian Fjeld
* Stortingets landbrukskomité: Ivar K. Hognestad
* Militærkomitéen: Alv Kjøs
* Stortingets protokollkomité: Carl Henry, deretter Kolbjørn Varmann og Peter Kjeldseth Moe
* Samferdselskomitéen: Einar Frogner, deretter Trond Wirstad
* Stortingets sjøfarts- og fiskerikomité: Jens Steffensen
* Stortingets skog- og vassdragskomite: Lars Evensen
* Sosialkomitéen: Kjell Bondevik
* Stortingets utenrikskomité: Finn Moe
## Representanter etter valgkrets
### Aust-Agder

### Vest-Agder

### Akershus

### Bergen

### Buskerud

### Finnmark

### Hedmark

### Hordaland

### Møre og Romsdal

### Nordland

### Oppland

### Oslo

### Rogaland

### Sogn og Fjordane

### Telemark

### Troms

### Nord-Trøndelag

### Sør-Trøndelag

### Vestfold

### Østfold

## Referanser
Eddik

**Eddik** er en blanding av eddiksyre og vann, og er en organisk syre. Selve eddiksyren fremstilles gjennom gjæring av en alkoholholdig væske. Eddik har blitt og blir brukt i matlaging, til rengjøring, til desinfeksjon og til medisinsk bruk. 

## I handelen
På 2000-tallet selges eddik vanligvis utblandet til 5 eller 7 prosent eddik. En del dagligvareforretninger selger også produktet *eddikessens*, som inneholder 35 % eddiksyre. 

## Historikk
Eddik ble tatt i bruk for omlag 7000&nbsp;år siden i Babylon, til konservering og til medisinsk bruk.

Fremstillingen av eddik utviklet seg til å bli et levebrød; eksempelvis fantes det på 1600-tallet en rekke eddikprodusenter i England.

## Ulike typer

### Vineddik
Finere eddik lages blant annet av vin og kalles vineddik. Når vin utsettes for oksygen blir den sur, vinen invaderes av bakterier som puster luft, bakteriene oksiderer alkoholen til eddiksyre. En tradisjonell metode var å la vinen flyte gjennom et lag med høvelspon. Eddik heter på fransk *vinaigre*, som betyr *sur vin*.

### Balsamico
Balsamico er fatlagret eddik, som tradisjonelt fremstilles i regionen Emilia-Romagna i Italia. Den mest tradisjonelle balsamicoen ble lagret på fat av minskende størrelse. Ferdig balsamico ble tappet på flasker fra det minste fatet, som så fikk påfyll fra det nest minste som - osv, inntil det største ble etterfylt med fersk vineddik. Lagring deretter var et år før prosessen ble gjentatt, og der kunne være inntil tolv fat, slik at modningen tok tolv år. Mye av det som i dag selges som balsamico, har atskillig kortere produksjonstid, og er tilsvarende rimeligere.

### Eplesidereddik
Eplesidereddik fremstilles av sider, som igjen er fremstilt ved at epleråsaft har fått gjære. Eplesidereddik inneholder pektin fra eplene.

### Hvit eddik
Eddik fremstil av Industriell alkohol kalles «destillert eddik» eller «hvit eddik». Slik eddik har en mindre fremtredende smak, og den brukes derfor gjerne i industriell fremstilling av majones, samt i konserveringsøyemed.

## Anvendelsesområder
Eddiksylting er fortsatt en vanlig konserveringsmetode for enkelte rotvekster og grønnsaker. Eddik av vin eller sider, blandet med matolje og krydder, brukes også til marinering av kjøtt.

## Se også
* Eddiksyre

## Referanser
Hotel Seger

***Hotel Seger*** er en svensk såpeserie som gikk på Kanal5 fra 2000 til 2001. Den var en svensk versjon av den norske såpeserien *[[Hotel Cæsar]]* omgjort til svenske forhold, men handlingen i serien var lik den norske.

Det ble laget 170 episoder av *Hotel Seger*, men på grunn av svært dårlig seeroppslutning ble serien tatt av skjermen før alle episodene var blitt sendt.

## Karakterer

## Referanser


## Eksterne lenker
*
Liste over stortingsrepresentanter 1961–1965

**Liste over stortingsrepresentanter 1961–1965** omfatter alle som ble valgt til stortingsrepresentanter for perioden 1961 til 1965 og deres fast møtende vararepresentanter.

Stortingsvalget 1961 resulterte i at de 150 representantplassene ble fordelt med 74 til Arbeiderpartiet, 29 til Høyre, 16 til Senterpartiet, 15 til Kristelig Folkeparti, 14 til Venstre og 2 til Sosialistisk Folkeparti (SF). SF var et nytt parti på Stortinget i 1961 og havnet på vippen slik at verken Arbeiderpartiet eller de borgerlige hadde flertall. Av de 150 representantene var 21 nye på Stortinget.

Etter valget fortsatte Einar Gerhardsens tredje regjering (Ap), som hadde tiltrådt i 1955. Regjeringen ble felt på Kings Bay-saken i 1963, og John Lyngs regjering (H, Sp, V, KrF) satt fra fra 28. august 1963, til 25. september 1963. Den ble avløst av Einar Gerhardsens fjerde regjering (Ap) som satt ut perioden. 

Nils Langhelle (Ap) var stortingspresident hele perioden.

I henhold til valgordningen i Norge blir stortingsmandatene i hvert fylke/valgdistrikt tildelt etter stemmetallet, med et *første mandat*, *andre mandat*, osv. I oversikten nedenfor er representantene i hvert fylke listet opp i denne rekkefølgen.

## Presidentskapet
Stortingets presidentskap var uforandret i hele perioden:

*Stortingets president: Nils Langhelle (Ap)
*Lagtingets president: Nils Hønsvald (Ap)
*Odelstingets president: Per Borten (Sp)
*Stortingets visepresident: Alv Kjøs (H)
*Lagtingets visepresident: Einar Hareide (KrF)
*Odelstingets visepresident: Jakob Pettersen (Ap)
## Stortingskomiteenes ledere
* Stortingets administrasjonskomité: Bjarne Støtvig
* Stortingets finanskomité: Trond Hegna
* Stortingets justiskomité: Lars Ramndal
* Kirke- og undervisningskomitéen: Erling Fredriksfryd
* Kommunalkomitéen: Oskar Skogly
* Stortingets landbrukskomité: Thorstein Treholt
* Militærkomitéen: Bernt Ingvaldsen
* Stortingets protokollkomité: Henry Jacobsen
* Samferdselskomitéen: Trond Wirstad
* Stortingets sjøfarts- og fiskerikomité: Johannes Olai Olsen
* Stortingets skog- og vassdragskomite: Olaf Fredrik Watnebryn
* Sosialkomitéen: Egil Aarvik
* Stortingets utenrikskomité: Finn Moe

## Representanter etter valgkrets
### Aust-Agder

### Vest-Agder

Det ble gjennomført omvalg 22. januar 1962 i fire kommuner i Vest-Agder på grunn av uregelmessigheter ved valgoppgjøret: Flekkefjord, Greipstad, Oddernes og Søgne. Omvalget endret ikke sammensetningen av Stortinget, men rekkefølgen på representantene.

### Akershus

### Bergen

### Buskerud

### Finnmark

### Hedmark

### Hordaland

### Møre og Romsdal

### Nordland

### Oppland

### Oslo

### Rogaland

### Sogn og Fjordane

### Telemark

### Troms

### Nord-Trøndelag

### Sør-Trøndelag

### Vestfold

### Østfold

## Referanser
Liste over stortingsrepresentanter 1965–1969

**Liste over stortingsrepresentanter 1965–1969** omfatter alle som ble valgt til stortingsrepresentanter for perioden 1965 til 1969 og deres fast møtende vararepresentanter.

Stortingsvalget 1965 førte til at de 150 representantplassene ble fordelt med 68 til Arbeiderpartiet, 31 til Høyre, 18 til Senterpartiet, 18 til Venstre, 13 til Kristelig Folkeparti og 2 til Sosialistisk Folkeparti.  Av de 150 representantene var 36 nye på Stortinget.

Etter valget ble Einar Gerhardsens fjerde regjering avløst av Per Bortens regjering (Sp, H, KrF, V), som satt ut perioden. 

Bernt Ingvaldsen (H) var stortingspresident hele perioden.

I henhold til valgordningen i Norge blir stortingsmandatene i hvert fylke/valgdistrikt tildelt etter stemmetallet, med et *første mandat*, *andre mandat*, osv. I oversikten nedenfor er representantene i hvert fylke listet opp i denne rekkefølgen.

## Presidentskapet
Stortingets presidentskap var uforandret i hele perioden med et unntak:

*Stortingets president: Bernt Ingvaldsen (H)
*Lagtingets president: Bent Røiseland (V)
*Odelstingets president: Nils Hønsvald (Ap)
*Stortingets visepresident: Nils Langhelle (Ap) til hans død 28. aug. 1967; deretter Leif Granli (Ap) 
*Lagtingets visepresident: Aase Lionæs (Ap)
*Odelstingets visepresident: Hans Borgen (Sp)

## Komitéene
De faste stortingskomiteene i denne perioden var:

*Administrasjonskomitéen – 9 medlemmer, leder: Salve Salvesen (Ap)
*Finanskomitéen – 16 medlemmer, leder: Gunnar Hellesen (H)
*Justiskomitéen – 10 medlemmer, leder: Einar Stavang (Ap)
*Kirke- og undervisningskomitéen – 13 medlemmer, leder: Håkon Johnsen (Ap)
*Kommunalkomitéen – 10 medlemmer, leder: Kristoffer Rein (KrF)
*Landbrukskomitéen – 11 medlemmer, leder: Jon Leirfall (Sp)
*Militærkomitéen – 10 medlemmer, leder: Nils Hønsvald (Ap)
*Protokollkomitéen – 10 medlemmer, leder: Johan Møller Warmedal (H)
*Samferdselskomitéen – 13 medlemmer, leder: Nils Jacobsen (Ap)
*Sjøfarts- og fiskerikomitéen – 11 medlemmer, leder: Sverre Nybø (H)
*Skog-, vassdrags- og industrikomitéen – 14 medlemmer, leder: Hans Borgen (Sp)
*Sosialkomitéen – 11 medlemmer, leder: Oskar Skogly (Ap)
*Utenriks- og konstitusjonskomitéen – 12 medlemmer, leder: Bent Røiseland (V)

## Representanter etter valgkrets
### Aust-Agder

### Vest-Agder

### Akershus

### Bergen

### Buskerud

### Finnmark

### Hedmark

### Hordaland

### Møre og Romsdal

### Nordland

### Oppland

### Oslo

### Rogaland

### Sogn og Fjordane

### Telemark

### Troms

### Nord-Trøndelag

### Sør-Trøndelag

### Vestfold

### Østfold

## Referanser
Uwe Timm

**Uwe Timm** (født 30. mars 1940 i Hamburg) er en tysk forfatter.

## Liv

Timm studerte filosofi og germanistikk i München og Paris. Han tok doktorgraden med en avhandling om Albert Camus. Timm var utgiver av AutorenEdition fra 1972 til 1982. Han bodde i Roma fra 1981 til 1983 og flere år i Afrika og New York.

Han er kjent for flere bøker i Tyskland, blant annet barneboken *Rennschwein Rudi Rüssel*, som ble filmatisert i 2005, og *Die Entdeckung der Currywurst* som er oversatt til over 20 språk. Han bor nå i München.

## Verker

* Widersprüche (1971)
* Heißer Sommer (1974)
* Wolfenbüttlerstr. 57 (1977)
* Morenga (1978)
* Kerbels Flucht (1980)
* Die deutschen Kolonien (1981)
* Die Zugmaus (1981)
* Die Piratenamsel, Kinderbuch (1983)
* Der Mann auf dem Hochrad (1984)
* Der Schlangenbaum (1986)
* Rennschwein Rudi Rüssel (1989)
* Vogel, friss die Feige nicht (1989)
* Der Kopfjäger (1991)
* Die Piratenamsel (1991)
* Die Entdeckung der Currywurst (1993)
* Der Schatz auf Pagensand (1995)
* Johannisnacht (1996)
* Nicht morgen, nicht gestern (1999)
* Rot, Roman (2001)
* Am Beispiel meines Bruders (2003)
* Der Freund und der Fremde (2005)
* Halbschatten (2008)
* Freitisch (2011)
## Oversettelser til norsk
* For eksempel min bror; oversatt av Per Paulsen (2005)

## Referanser

## Eksterne lenker
* 
* 
*  Intervju med Uwe Timm i Adresseavisen 2005
Logo

En **logo** er en grafisk figur som kjennetegner en fysisk eller juridisk person så som en bedrift/organisasjon, eller en vare/tjeneste. Logo kalles også figurmerke og er for mange virksomheter og produkter også registrert som varemerke.

En logo kan være i en eller flere farger, streker eller flater. En logo kan være basert på bokstaver, tall og lignende tegn, eller være en stilisering av en figur fra virkelighetens eller fantasiens verden, men visstnok aldri en ren avbildning av noe. En logo kan også være en helt abstrakt figur.

En logo kan være lik en bestemt utforming av et våpenskjold, men et særtrekk ved et våpen er at det skal kunne bli brukt i et skjold, mens det ikke er noe særtrekk ved en logo. Dessuten er normalt en logo sterkt knyttet til en bestemt utforming, mens et våpens form kan variere svært mye.

En logo kan også være lik et bumerke, men et bumerke består alltid av streker eller linjer, mens en logo også kan bestå av flater med mer eller mindre dybdevirkning.

## Se også
* Varemerke
* Monogram
* Våpenmerke
* Bumerke

## Litteratur
* C. T. Christensen: *Symbol*, Oslo 1987
* Leif Frimann Anisdahl: *Logotype : Et utvalg logotyper, alfabeter, frimerker og emballasjer utarbeidet av Leif Frimann Anisdahl over en periode på mer enn 40 år pluss litt stoff til ettertanke*, Oslo 2008

## Eksterne lenker
*
Erwin Strittmatter

**Erwin Strittmatter** (1912–1994) var en tysk forfatter. Han var en av de mest kjente forfattere i det tidligere DDR.

I sin ungdom bodde Strittmatter i Bohsdorf, ikke langt fra Spremberg. Hans foreldre eide en liten butikk der. Fra 1924 til 1930 gikk han på Reform-Realgymnasium i Spremberg. Han var medlem av SPD allerede før 1933. Etter verdenskrigen arbeidet han som baker og journalist i Senftenberg ved Märkische Volksstimme. Fra 1954 til sin død arbeidet han som forfatter.

Hans mest kjente bok er *Butikken* (Der Laden). I denne autobiografiske trilologien beskriver han livet i det 20. århundre i Niederlausitz.

## Verker
* Ochsenkutscher (1950)
* Katzgraben (1953)
* Tinko (1954)
* Der Wundertäter (1957, 1973, 1980)
* Die Holländerbraut (1959)
* Pony Pedro (1959)
* Ole Bienkopp (1963)
* Schulzenhofer Kramkalender (1967)
* Ein Dienstag im Dezember (1969)
* 3/4hundert Kleingeschichten (1971)
* Die Nachtigall-Geschichten (1972, 1977, 1985)
* Selbstermunterungen (1981)
* Wahre Geschichten aller Ard(t) (1982)
* Der Laden (1983, 1987, 1993)
* Lebenszeit (1987)
* Die Lage in den Lüften (1990)
* Vor der Verwandlung (Erwin / Eva Strittmatter, 1995)

## Referanser


## Eksterne lenker
* 
*
Pentapolis

**Pentapolis**, fra det greske ordet πέντε (*pente*), «fem», og πόλις (*polis*), «by(-stat)», er en geografisk og/eller institusjonell gruppering av fem byer. Byer i antikken ville antagelig danne slike grupper av politiske, kommersielle og militære årsaker, noe som skjedde senere med Cinque Ports (fem havner), som henviste til fem havnebyer i Kent og Sussex i England.

## Historiske tilfeller
* I det hellige land, henviste betegnelsen i Septuagintas Visdomsbøker, x, 6, til regionen hvor det var fem byer: Sodoma, Gomorra Soar (Segor, Zoara/Zoar eller Bela)  Adma og Sebojim. Disse var forent for å stå imot en invasjon fra Kedor-Laomer, konge av Elam, og fire av disse byene ble kort etter fullstendig ødelagt.
*I Italia var det: 
**først, et pentapolis som omfattet: Ravenna, Forlì, Forlimpopoli, Classe, Caesarea
**andre, middelalderens hertugdømmet Pentapolis ved østkysten av Adriaterhavet, øst for Toscana og nord for hertugdømmet Spoleto, inkludert havnebyene (fra vest til øst) Rimini, Pesaro, Fano, Senigallia og Ancona. Det var en del av kjernen av det bysantinske eksarkatet Ravenna. Senere, etter at eksarkatet hadde falt, ble det omgjort til *marca Anconitana*. 
* Filistinske pentapolis i Midtøsten: Ashkelon, Ashdod, Ekron, Gat, og Gaza
* Det doriske pentapolis: Kos, på øya av samme navn i Egeerhavet; Knidos i Karia, Lindos, Ialysos, og Kamiros, de tre sistnevnte på øya Rodos. Men hvis Halikarnassos, også i Karia, regnes med var det et *hexapolis*, seks byer.
* Det pontiske pentapolis: Apollonia, Callatis, Mesembria, Odessos, og Tomis, alle i Euxeinos Pontos (kysten av Svartehavet).
*Det vestlige pentapolis: de fem greske koloniene som kom til å bli i den romerske provinsen Libya Superior, den vestlige delen av Kyrenaika (i dag Libya) inntil Diokletians reform i 296. Den viktigste byen var Kyrene, og dens havn Apollonia, Ptolemais (den neste hovedstaden etter Kyrene ble ødelagt av et jordskjelv), Barca (den senere arabiske provinshovedstaden Barka), Berenice (dagens Benghazi); også kjent som *Pentapolis inferior* (*Nedre Pentapolis*). Dette er det pentapolis som er referert til i den offisielle tittelen til den østortodokse patriarken av Alexandria og paven av den koptisk-ortodokse kirke.
* Cinque Ports i England – de fem havnebyene er Hastings, New Romney, Hythe, Dover, og Sandwich.

## Referanser
Torstein Eckhoff

**Torstein Eckhoff** (1916–1993) var dr.juris og professor i rettsvitenskap ved Universitetet i Oslo. 

Han var ledende innen norsk og nordisk forvaltningsrett. Hans bok *Forvaltningrett* regnes som et standardverk innenfor forvaltningsretten. Eckhoff er også kjent for sin rettskildelære og han var dommerfullmektig ved Senja Sorenskriverembete fra 1939-1942. 

Torstein Eckhoff var også sentral i grunnleggelsen av Institutt for fredsforskning, og var styremedlem i flere år og styreleder 1979-86.

## Referanser


## Eksterne lenker
*